Suomen Kotiseutuliitto

Päheet museot - museoviikko 5.-11.7.2021 Päijät-Hämeessä
2021-07-11 11:00 - 15:00 (Europe/Helsinki) | Asikkalan kotiseutumuseo, Kirkkotie 43, Asikkala, Suomi
Avoimet ovet Asikkalan kotiseutumuseolla 5.-11.7.2021
Ilmainen opastus museoalueella ma-la 12-18 ja su 11-15.
Tiistaina 6.7. professori Matti Sarmelan luento ja opastus museoalueella ”Asikkalan lännen ja idän kulttuurirajalla” klo 12 ja klo 14.
Torstaina 8.7. ”Kirkonkylän sydämessä” kävelykierros ja opastus mm. vanhalla kansakoululla klo 12-13.
Eino Salmisen ensi kertaa nähtävillä oleva valokuvanäyttely Vääksyn kanavan seuduilta 1940-60-luvulta. Vapaa pääsy ma-la 12-18 ja su 11-15.

Vapaa pääsy.

Valtakunnalliset Kotiseutupäivät Oulussa elokuussa 2021
2021-08-12 - 2021-08-15
Valtakunnallisia kotiseutupäiviä vietetään Oulussa 12.–15. elokuuta teemalla Kulttuuri-ilmastonmuutos
Oulussa elokuussa viettävien Valtakunnallisten kotiseutupäivien ilmoittautuminen on avattu. Päiville voi ilmoittautua kesäkuun loppuun saakka.
Nelipäiväisten ja torstaista sunnuntaihin pidettävien Kotiseutupäivien ohjelmistossa on 45 tapahtumaa: kotiseutumarkkinat, juhlia, konsertteja sekä muita kulttuuritapahtumia, alueen kulttuuria ja perinnettä esitteleviä kotiseuturetkiä, asiantuntijaseminaari, muita keskustelutilaisuuksia sekä Kotiseutuliiton vuosikokous.
Valtakunnalliset kotiseutupäivät on vuotuinen kotiseutuliikkeen päätapahtuma, joka kokoaa yhteen kuntien ja maakuntien liittojen edustajia, kulttuuri- ja museoalan asiantuntijoita, kotiseutuyhdistysten jäseniä ja yleisesti kaikkia kulttuuriperinnöstä, paikallisuudesta ja kotiseututyöstä kiinnostuneita sekä paikallisia ihmisiä.
Oulun kotiseutupäivät on kaikille avoin tapahtuma, johon sekä paikallisten ihmisten että kauempaa saapuvien toivotaan osallistuvan sankoin joukoin.
Tapahtumassa huomioidaan koronatilanteeseen liittyvät yleiset turvallisuusohjeet ja suositukset. Niistä tiedotetaan tarkemmin lähempänä tapahtumaa.
Tapahtuman päävastuullisia järjestäjiä ovat Oulun kaupunki ja Suomen Kotiseutuliitto, ja järjestelyissä on pääyhteistyökumppaneina Pohjois-Pohjanmaan liitto, Oulun evankelis-luterilainen seurakunta ja paikallisia kotiseutu- ja muita yhdistyksiä.
Tallenne infotilaisuudesta (kestää puoli tuntia)
Ohjelma, hinnat ja ilmoittautuminen
www.ouka.fi/kotiseutupaivat

Kotiseutuarkistojen tietosuojakoulutus, Tampere
2021-08-27 17:30 - 2021-08-28 16:00 | Verkkotapahtuma
Vuonna 2018 voimaan tullut EU:n tietosuoja-asetus ja 2019 voimaan tullut tietosuojalaki ovat tuoneet uusia haasteita arkistoille. Kotiseutuliiton koulutuksessa käydään läpi kotiseutuarkistojen roolia, tietosuojalainsäädäntöä sekä sen vaatimuksia kotiseutuarkistoille ja arkistojen järjestämiselle.
Tampereen tietosuojakoulutus 27.-28.8.
Tampereen tietosuojakoulutus alkaa perjantai-iltana 27.8. ja koulutus jatkuu lauantaina 28.8. Koulutus järjestetään ennakkotiedoista poiketen kokonaan etänä Teams-alustalla ja sen osallistumismaksu on 20 euroa.
Koulutus toteutetaan yhteistyössä Kansallisarkiston ja Pirkanmaan maakuntamuseon kanssa ja sitä rahoittaa opetus- ja kulttuuriministeriö.

Koulutuksen ohjelma ja ilmoittautuminen

Lisätiedot: koordinaattori Jonina Vaahtolammi, etunimi.sukunimi@kotiseutuliitto.fi

Yhdistystoiminnan koulutus: rahoitusmahdollisuudet ja avustusten hakeminen
2021-08-31 17:00 - 19:30 | etänä: Microsoft Teams
Mistä rahoitusta yhdistyksen projekteihin? Millaisia avustuksia kotiseututoimijoille on tarjolla?
Yhdistystoimijoille suunnatun koulutuskokonaisuuden ensimmäinen etäkoulutuskerta käsittelee rahoitusmahdollisuuksia ja avustusten hakemista yhdistystoiminnan ja hankkeiden tarpeisiin. Koulutus järjestetään tiistaina 31.8. klo 17-19.30 verkossa, joten osallistuminen onnistuu kätevästi mistä päin tahansa.
Ohjelmassa on vinkkejä erilaisista rahoituskanavista, esimerkkejä Suomen Kulttuurirahaston ja maakuntarahastojen rahoituksesta, Museoviraston avustuksista, seurantalojen korjausavustuksista sekä Leader-ryhmien rahoittamasta toiminnasta.
Osallistujilta toivotaan kysymyksiä etukäteen, jotta löydetään parhaat vastaukset pulmatilanteisiin. Lähetä kysymyksesi ilmoittautumisen yhteydessä ilmoittautumislomakkeen avulla.
Ilmoittautumiset ja ennakkokysymykset viimeistään 24.8. TÄSTÄ LINKISTÄ.
Ilmoittautuneille lähetetään osallistumislinkki ilmoitettuun sähköpostiosoitteeseen ennen tilaisuutta.
Koulutus on ilmainen Kotiseutuliiton jäsenyhdistysten jäsenille. Muiden osalta koulutuksen hinta on 20 euroa/henkilö.

Yhteisöt elävät! - etätyöpajassa elävä ruokaperintö
2021-09-02 17:00 - 19:00
Tule mukaan Yhteisöt elävät! -elävän perinnön etätyöpajaan torstaina 2.9. klo 17-19! Työpajan erityisteemana on elävä ruokaperintö.
Suomen Kotiseutuliiton järjestämässä elävän perinnön verkkotyöpajassa pohditaan keinoja saada elävä perintö eli aineellinen kulttuuriperintö paremmin tunnetuksi sekä vahvemmin osaksi yhteisöjen toimintaa.
Työpajassa harjoitellaan tunnistamaan elävää perintöä ja kuullaan puheenvuorot mm. Maa- ja kotitalousnaisilta sekä Suomi syö ja juo-hankkeesta. Lopuksi vertaisopitaan ja tehdään toimintasuunnitelma, jolla voi edetä oman yhteisön aineettoman kulttuurin välittämisessä.
Ilmoittautuminen 31.8. mennessä ilmoittautumislomakkeella
Osallistumislinkki lähetetään sähköpostiin ennen tilaisuuden alkua.
Syksyn muut etätyöpajat:
23.9. klo 17–19, elävän perinnön wikiartikkelin luominen
12.10. klo 14–16 hankkeen päätöstilaisuus, kestävä elävä perintö ja elävän perinnön tulevaisuus
Työpajat ovat tarkoitettu kaikille elävästä perinnöstä kiinnostuneille, erityisesti kulttuuriperintötyön-, kotiseututyön- ja kansalaistoiminnan tekijä- ja organisointijoukoille.
Työpajat ovat kaikille ilmaisia ja avoimia. Työpajakokonaisuus toteutetaan Museoviraston aineettoman kulttuuriperinnön sopimuksen mukaisten yhteistyö- ja kehittämishankkeiden avustuksella. Tapahtumat ovat osa Euroopan kulttuuriympäristöpäiviä.
Lisätietoja: riina.koivisto@kotiseutuliitto.fi

Euroopan kulttuuriympäristöpäivät
2021-09-06 - 2021-09-12 | Ympäri Suomen
Euroopan kulttuuriympäristöpäivillä juhlitaan joka vuosi omaa kulttuuriperintöä ja -ympäristöä. Suomessa kulttuuriympäristöpäiviä vietetään 6.-12.9.2021 ja lisäksi tapahtumia järjestetään myös muina ajankohtina.
Tänä vuonna Suomessa juhlitaan teemalla Rajaton ja avoin. Päiville voi järjestää Avointen ovien tapahtumia, opastettuja kierroksia, talkoita, työpajoja tai mitä ikinä keksitkin. Tyyli on vapaa!
Kulttuuriympäristöpäivien tapahtumia järjestävät museot, koulut, yhdistykset, seurantalot ja monet muut tahot ympäri Suomen. Myös etä- ja omatoimitapahtumilla voi nostaa kulttuuriperintöä esillä, katso vinkkimme niihin täältä.

Järjestä oma tapahtuma tai etsi kalenterista oman alueesi tapahtumat, ja osallistu. Tervetuloa mukaan juhlimaan yhteistä, ainutlaatuista ympäristöämme!

Kulttuuriympäristöpäivien kaikki tapahtumat löytyvät osoitteesta www.kulttuuriymparistopaivat.fi/tapahtumat.

Avustusklinikka: tukea kulttuurihistoriallisten rakennusten korjaamiseen
2021-09-07 16:00 - 17:30 | Verkkotapahtuma
Vanhan, kulttuurihistoriallisesti arvokkaan rakennuksen korjaamiseen on mahdollista hakea valtion avustuksia. Säilyttävään, talon ominaispiirteet huomioivaan korjaamiseen voi hakea avustuksia Museovirastolta ja ELY-keskuksesta. Avustusten hakuajat ovat vuosittain loka-marraskuussa.
Korjausklinikka-hanke ja Lahden Museot / Päijät-Hämeen alueellinen vastuumuseo järjestävät yhteistyössä Hämeen ELY-keskuksen kanssa avustusklinikan verkossa tiistaina 7. syyskuuta klo 16–17.30. Klinikalla Lahden Museoiden korjausrakentamisen asiantuntija Anssi Malinen kertoo valtion korjausavustusten ehdoista ja antaa käytännön ohjeita niiden hakemiseen. Alueidenkäytön asiantuntija Hannele Kuitunen Hämeen ELY-keskuksesta pitää tietoiskun rakennusperinnön hoitoavustuksista.
Kuulet klinikalla myös LAB-ammattikorkeakoulun ja Suomen Kotiseutuliiton Korjausklinikka-hankkeesta, joka tarjoaa tietoa ja neuvoja kestävään korjaamiseen.
Voit lähettää avustuksia koskevia kysymyksiä klinikalle etukäteen, vastaamme kysymyksiin tilaisuudessa. Lähetä kysymykset etukäteen Lahden Museoiden tutkijalle Reetta Nousiaiselle, reetta.nousiainen@lahti.fi
Tilaisuus toteutetaan Zoom-alustalla. Osallistu verkkotapahtumaan tästä linkistä: https://lut.zoom.us/j/64172417755
Tervetuloa kuulemaan lisää avustuksista ja niiden hakemisesta!

Kotiseutuarkistojen tietosuojakoulutus, Turku
2021-09-17 17:30 - 2021-09-18 17:30 | Verkkotapahtuma
Vuonna 2018 voimaan tullut EU:n tietosuoja-asetus ja 2019 voimaan tullut tietosuojalaki ovat tuoneet uusia haasteita arkistoille. Kotiseutuliiton koulutuksessa käydään läpi kotiseutuarkistojen roolia, tietosuojalainsäädäntöä sekä sen vaatimuksia kotiseutuarkistoille ja arkistojen järjestämiselle.
Turun tietosuojakoulutus 17.-18.9.
Turun tietosuojakoulutus alkaa perjantai-iltana 17.9. ja koulutus jatkuu lauantaina 18.9. Koulutus järjestetään ennakkotiedoista poiketen kokonaan etänä Teams-alustalla ja sen osallistumismaksu on 20 euroa.
Koulutus toteutetaan yhteistyössä Kansallisarkiston ja Turun museokeskuksen kanssa ja sitä rahoittaa opetus- ja kulttuuriministeriö.

Koulutuksen ohjelma ja ilmoittautuminen

Lisätiedot: koordinaattori Jonina Vaahtolammi, etunimi.sukunimi@kotiseutuliitto.fi

Yhteisöt elävät! - etätyöpajassa luodaan wikiartikkeli
2021-09-23 17:00 - 19:00
Tule mukaan Yhteisöt elävät! -elävän perinnön etätyöpajaan torstaina 23.9. klo 17-19! Tässä työpajassa tehdään oma elävän perinnön wikiartikkeli!
Suomen Kotiseutuliiton järjestämässä elävän perinnön verkkotyöpajassa pohditaan keinoja saada elävä perintö eli aineellinen kulttuuriperintö paremmin tunnetuksi sekä vahvemmin osaksi yhteisöjen toimintaa.
Työpajassa harjoitellaan luomaan oman aihealueen artikkeli elävän perinnön wikiluetteloon.
Ilmoittautuminen 21.9. mennessä tästä linkistä.
Työpaja totetetaan Teams-alustalla. Osallistumislinkki lähetetään sähköpostitse ennen tilaisuuden alkua.
Syksyn työpajasarjaan kuuluu yhteensä kolme etätyöpajaa, joista voit osallistua vaikka kaikkiin:
2.9. klo 17–19, elävä ruokaperintö
23.9. klo 17–19, elävän perinnön wikiartikkelin luominen
12.10. klo 14–16 hankkeen päätöstilaisuus, kestävä elävä perintö ja elävän perinnön tulevaisuus
Työpajat ovat tarkoitettu kaikille elävästä perinnöstä kiinnostuneille, erityisesti kulttuuriperintötyön-, kotiseututyön- ja kansalaistoiminnan tekijä- ja organisointijoukoille.
Työpajat ovat kaikille ilmaisia ja avoimia. Työpajakokonaisuus toteutetaan Museoviraston aineettoman kulttuuriperinnön sopimuksen mukaisten yhteistyö- ja kehittämishankkeiden avustuksella. Tapahtumat ovat osa Euroopan kulttuuriympäristöpäiviä.
Lisätietoja: riina.koivisto@kotiseutuliitto.fi

Mestarit & kisällit - inspiraatiotilaisuus
2021-09-27 16:00 - 18:00
Mestarit ja kisällit -inspiraatiotilaisuudessa kuulet, mitä on ylisukupolvinen kulttuuriperintötyö ja mikä on sen tarkoitus. Kerromme kuinka yhteisösi pääsee mukaan toimintaan sekä hakemaan tarjolla olevaa toimintarahaa. Tilaisuudessa annetaan ääni myös edellisvuosien toimintaryhmille ja voit oppia heidän esimerkeistään. Kuulemme inspiroivan puheenvuoron myös erityisasiantuntija Ira Vihreälehdolta Suomen Kulttuuriperintökasvatuksen seurasta.
Tilaisuus järjestetään etäyhteydellä, Teams-alustalla ma 27.9. klo 16-18. Ennakkoilmoittautumiset hankkeen koordinaattorille: riina.koivisto@kotiseutuliitto.fi pe 24.9. mennessä.
Tervetuloa mukaan!

Seuraa paikan päällä tai etänä: Vuoden Kotiseututeoksen julkistaminen ja keskustelua kotiseutukirjallisuudesta Turun kirjamessuilla
2021-10-02 14:00 - 14:25 | Turun messukeskus, Messukentänkatu 9-13, Turku, Suomi
Tiina Merisalo kotiseudullaan Helsingin Vartiokylässä. Kuva: M. Merisalo
Tervetuloa Turun kirjamessujen Kuisti-lavalle kuulemaan tuoreeltaan, mikä paikallista historiaa käsittelevä teos valitaan Vuoden kotiseututeokseksi. Mukana keskustelemassa kotiseutukirjallisuudesta voittajakirjan tekijät, Tiina Merisalo ja Teppo Ylitalo. Kunniakirjan luovuttavat Tiina Merisalo ja Jukka Hako.
kotiseutukirjallisuudesta Turun kirjamessujen Kuisti-lavalla lauantaina 2. lokakuuta 2021 kello 14–14.25.
Tilaisuus striimataan suorana lähetyksenä Facebookiin aiemmista vuosista tuttuun tapaan.
Kotiseutuliitto Facebookissa: www.facebook.com/Kotiseutuliitto
Finalistit 2021:
www.kotiseutuliitto.fi/heinolasta-koitereesta-ja-konginkankaalaisista-siirtolaisista-kertovat-kirjat-valittiin-vuoden-kotiseututeos-finaaliin
Kirjamakasiini

Yhdistystoiminnan koulutus: hyvä hallinto
2021-10-06 17:00 - 19:30 | Verkkotapahtuma
Mitä yhdistyksen hallituksen tehtäviin kuuluu? Mitä ovat mallisäännöt? Millaiset lait ohjaavat yhdistyksen toimintaa?
Yhdistystoimijoille suunnatun koulutuskokonaisuuden toinen etäkoulutuskerta käsittelee yhdistyshallinnon perusteita. Koulutus järjestetään keskiviikkona 6.10. klo 17-19.30 verkossa, joten osallistuminen onnistuu kätevästi mistä päin tahansa.
Ohjelmassa on yhdistystoimijoille perustietoa siitä, miten yhdistystoiminta on organisoitu ja miten sitä johdetaan ja valvotaan. Toimiva hallinto takaa yhdistyksen menestyksen nyt ja tulevaisuudessa.
Osallistujilta toivotaan kysymyksiä etukäteen, jotta löydetään parhaat vastaukset pulmatilanteisiin. Voit lähettää kysymyksiä ilmoittautumisen yhteydessä ilmoittautumislomakkeen avulla.
Ilmoittautumiset ja ennakkokysymykset viimeistään 30.9. TÄSTÄ LINKISTÄ.
Ilmoittautuneille lähetetään osallistumislinkki ilmoitettuun sähköpostiosoitteeseen ennen tilaisuutta.
Koulutus on ilmainen Kotiseutuliiton jäsenyhdistysten jäsenille. Muiden osalta koulutuksen hinta on 20 euroa/henkilö.

Kulttuuriperintöstrategian työpaja
2021-10-11 14:00 - 16:00
Tule mukaan kulttuuriperintöstrategiatyöhön!
Suomelle valmistellaan parhaillaan ensimmäistä kulttuuriperintöstrategiaa. Työhön halutaan ottaa mukaan mahdollisimman laajasti myös yhteisöjä. Kotiseutuliiton järjestämässä kulttuuriperintöstrategian työpajassa kerätään kotiseutukentän näkemyksiä osaksi valtakunnallista strategiatyötä.
Järjestämme ma 11.10. klo 14–16 työpajan, jossa kerätään tietoa siitä, mikä on kotiseutukentän näkökulmasta tärkeää ja tavoittelemisen arvoista kulttuuriperintöstrategiatyössä. Kotiseutuliitto on valinnut omassa työpajassaan käsiteltäväksi strategian osa-alueeksi kulttuuriperintö osana kestävää tulevaisuutta.
Työpajan vastaukset lähetetään osaksi valtakunnallisen kulttuuriperintöstrategian valmistelua. Vastaukset ohjaavat myös Kotiseutuliiton oman kestävän kehityksen työryhmän työskentelyä. Työpajassa hyödynnetään kulttuuriperinnön keskustelukompassia.
Työpaja järjestetään etänä, Teams-alustalla. Työpaja on kaikille avoin ja kutsumme mukaan myös jäsenemme. Työpajan sujuvuuden takia voimme ottaa mukaan 50 ensimmäiseksi ilmoittautunutta. Ilmoittautumiset 8.10. mennessä lomakkeella:
https://core.flomembers.com/kotiseutuliitto/events/register/66f041e16a60928b05a7e228a89c3799
Tervetuloa mukaan työpajaan ja vaikuttamaan valtakunnallisen kulttuuriperintöstrategian syntyyn!
*****
Suomen ensimmäisen kulttuuriperintöstrategian tavoitteena on saada kulttuuriperintö voimavaraksi tulevaisuuden kestäville ratkaisuille yhteiskunnan kaikilla osa-alueilla. Strategian valmistelusta linjataan nykyisessä hallitusohjelmassa ja valmistuvan periaatepäätöksen on tarkoitus ulottua vuoteen 2030 asti. Kulttuuriperintöstrategian laatimisesta vastaavat opetus- ja kulttuuriministeriön nimeämä ohjausryhmä sekä työryhmä.
Lisätietoa kulttuuriperintöstrategiasta ja taustaselvitysraportti opetus- ja kulttuuriministeriön sivuilla:
https://minedu.fi/kulttuuriperintostrategia

Yhteisöt elävät! -hankkeen päätöstilaisuudessa elävän perinnön tulevaisuus
2021-10-12 14:00 - 16:00
Tervetuloa mukaan Yhteisöt elävät! -hankkeen päätöstilaisuuteen, jonka teemana on kestävä elävä perintö ja elävän perinnön tulevaisuus Tilaisuus järjestetään etänä 12.10. klo 14-16.
Työpajassa luodaan katsaus Yhteisöt elävät! -hankkeeseen ja keskustellaan elävän perinnön tulevaisuudesta. Kuulemme puheenvuorot Museoviraston erityisasiantuntija Leena Marsiolta sekä Taiteen edistämiskeskuksen erityisasiantuntija Antti Huntukselta.
Ilmoittautuminen 10.10. mennessä ilmoittautumislomakkeella
Osallistumislinkki lähetetään ennen tilaisuuden alkua. Työpaja järjestetään Teams-alustalla.
Syksyn Yhteisöt elävät! -hankkeen työpajakokonaisuus:
2.9. klo 17–19, elävä ruokaperintö
23.9. klo 17–19, elävän perinnön wikiartikkelin luominen
12.10. klo 14–16 hankkeen päätöstilaisuus, kestävä elävä perintö ja elävän perinnön tulevaisuus
Työpajat ovat tarkoitettu kaikille elävästä perinnöstä kiinnostuneille, erityisesti kulttuuriperintötyön-, kotiseututyön- ja kansalaistoiminnan tekijä- ja organisointijoukoille.
Työpajat ovat kaikille ilmaisia ja avoimia. Työpajakokonaisuus toteutetaan Museoviraston aineettoman kulttuuriperinnön sopimuksen mukaisten yhteistyö- ja kehittämishankkeiden avustuksella. Tapahtumat ovat osa Euroopan kulttuuriympäristöpäiviä.
Lisätietoja: riina.koivisto@kotiseutuliitto.fi

Miten teen oman mobiilioppaan -etäkoulutus
2021-10-28 17:00 - 19:30 | Verkkotapahtuma
Kotiseutuliitto kannustaa jäsenyhdistyksiään, paikallismuseoita ja muita toimijoita liittämään omia kohteitaan ja aineistojaan eMuseoon. Palvelun nimestä huolimatta siihen sopivat museoiden lisäksi mainiosti myös esimerkiksi kävelyreitit, luontopolut tai historialliset kohteet.
Miten teen oman mobiilioppaan -koulutuksessa osallistujat oppivat eMuseo-mobiilioppaan tekemisen perusteet. Osallistujat saavat tunnukset harjoitteluympäristöön, jossa voivat omatoimisesti harjoitella oppaan luontia. Koulutuksen päätteeksi on mahdollista esittää kouluttajalle kysymyksiä.
Koulutus sopii jo eMuseota käyttäneille sekä myös palvelun käyttöönottoa harkitseville.
Koulutus on ilmainen eMuseo-palvelun tilaajille sekä Kotiseutuliiton jäsenyhteisön edustajille (yksi osallistuja / yhteisö). Muilta peritään 20 € osallistumismaksu, joka laskutetaan ennen koulutusta.
Koulutus järjestetään etäyhteydellä Microsoft Teamsissa torstaina 28.10. klo 17:00 – 19:30, jota ennen osallistujille lähetetään osallistumislinkki ja tarkempia tietoja.
Ilmoittaudu mukaan viimeistään 25.10. TÄSTÄ LINKISTÄ.
Koulutuksesta vastaa mobiiliopaspalvelua ylläpitävä Momeo Oy ja sen sisältö vastaa vuonna 2020 järjestettyjä koulutuksia. Vuodelle 2022 on suunnitteilla jatkokoulutusta eMuseon käyttäjille.
Suosittelemme tutustumaan etukäteen valmiisiin mobiilioppaisiin ja miettimään omaa mobiiliopastusta. Osoitteessa www.emuseo.fi voit tarkastella valmiita oppaita ja reittejä.
eMuseoita ylläpitäville toimijoille on myös Facebook-ryhmä: www.facebook.com/groups/emuseo
Palvelun hinta ja tilaaminen
eMuseon vuosimaksu sisältää ylläpidon, tuen ja kehityksen. Hinnat voit tarkistaa täältä: https://kotiseutuliitto.fi/tietopankki/emuseo/
Kotiseutuliiton jäsenyydestä ja liittymisestä voi lukea lisää osoitteessa https://kotiseutuliitto.fi/jarjesto/liity-jaseneksi
Lisätietoja eMuseosta ja palvelun tilaukset osoitteessa https://kotiseutuliitto.fi/tietopankki/emuseo
Taustaa
Kulttuuriperintöä voi esitellä yleisölle myös mobiilisti! Suomen Kotiseutuliiton tarjoama eMuseo on mobiiliopas, joka sopii erinomaiseksi esittelyalustaksi kulttuurikohteelle, olipa se sitten paikallismuseo tai kulttuuripolku. Mobiilioppaan avulla kulttuurikohde tai museo tai kohde on aina avoinna ja koettavissa. Palvelun myötä osoitteeseen www.emuseo.fi syntyy kohteiden mobiilioppaista koostuva moderni ja interaktiivinen sivusto, jossa kuka tahansa voi vierailla kotoa käsin ja milloin tahansa. Mobiiliopas toimii kaikilla älypuhelimilla, tableteilla ja tietokoneilla ilman erillisen sovelluksen lataamista.
Yhdistykset ja museot voivat helposti tehdä itse mobiilioppaita museostaan tai kulttuurikohteestaan. Oppaisiin voi liittää tekstiä, kuvia, ääntä ja videoita. Nyt tehtävään on tarjolla myös koulutusta!

Yhdistystoiminnan koulutus: vaikuttaminen ja vuorovaikutus
2021-11-04 17:00 - 19:30 | Verkkotapahtuma
Millaisia vaikuttamisen keinoja on? Keneen voin ottaa yhteyttä? Miten käydä rakentavaa dialogia?
Yhdistystoimijoille suunnatun koulutuskokonaisuuden kolmas etäkoulutuskerta käsittelee vaikuttamista ja vuorovaikutusta yhdistystoiminnassa. Koulutus järjestetään torstaina 4.11. klo 17-19.30 verkossa, joten osallistuminen onnistuu kätevästi mistä päin tahansa.
Ohjelmassa kuullaan esittelyä kuntademokratiasta ja osallisuus- ja vaikuttamismalleista, yhteistoiminnallisesta ongelmanratkaisusta sekä perehdytään rakentavaan dialogiin.
Koulutuksen alustajat:

erityisasiantuntija Päivi Kurikka Kuntaliitosta
erikoistutkija Maija Faehnle Suomen ympäristökeskuksesta ja professori Lasse Peltonen Itä-Suomen yliopistosta;
stadiluotsi Pauli Saloranta Helsingin kaupungilta
asiantuntija Anna Väänänen Erätauko-säätiöstä

Osallistujilta toivotaan kysymyksiä etukäteen, jotta löydetään parhaat vastaukset mieltä askarruttaviin pohdintoihin. Lähetä kysymyksesi ilmoittautumisen yhteydessä ilmoittautumislomakkeen avulla.
Ilmoittautumiset ja ennakkokysymykset viimeistään 31.10. TÄSTÄ LINKISTÄ.
Ilmoittautuneille lähetetään osallistumislinkki ilmoitettuun sähköpostiosoitteeseen ennen tilaisuutta.
Koulutus on ilmainen Kotiseutuliiton jäsenyhdistysten jäsenille. Muiden osalta koulutuksen hinta on 20 euroa/henkilö.

Mestarit & kisällit - etäaamukahvit
2021-11-05 09:00 - 10:00
Mestarit & kisällit -toiminnan etäaamukahveilla keskustellaan, verkostoidutaan ja jaetaan toimintavinkkejä. Kerromme toimintarahasta ja autamme toiminnan käynnistelyssä. Keskustelutuokio on tarkoitettu kaikille ylisukupolvisesta kotiseutu- ja kulttuuriperintötyöstä kiinnostuneille.
Aamukahvitilaisuus järjestetään etänä Teamsissa pe 5.11. klo 9-10. Ilmoittaudu mukaan ja saat osallistumislinkin: riina.koivisto@kotiseutuliitto.fi tai osallitu suoraan tällä linkillä:
Liity kokoukseen napsauttamalla tästä
Tervetuloa mukaan!

Topoteekki kotiseutuarkistotyössä
2021-11-05 13:00 - 17:00 | Verkkotapahtuma
Kotiseutuliitto ja Ylöjärvi-Seura järjestävät yhteistyössä webinaarin topoteekista, sen mahdollisuuksista ja hyödynnettävyydestä kotiseutuarkistotyössä. Mikäli kotiseutuarkistojen digitalisointi kiinnostaa, tämä tilaisuus on oivallinen johdanto teemaan!
Webinaari järjestetään Zoom-alustalla. Se on kaikille avoin ja maksuton, rahoittajana on Kantri-Leader.
Ohjelmassa mm. (tarkentuu):

Topoteekin taustaa Suomessa – Tomi Ahoranta, Kansallisarkisto
Topoteekin kansainvälinen ulottuvuus / The development of topotheque internationally – Alexander Schatek, ICARUS – International Centre for Archival Research (puhe englanniksi tai saksaksi, suomennettu aineisto jaetaan etukäteen)
Esimerkkejä topoteekin hyödyntämisestä ja ylläpidosta – Säkylä-seura, Ylöjärvi-Seura
Kotiseutuliiton näkökulma arkistointiin – Marika Punamäki ja Jonina Vaahtolammi, Kotiseutuliitto
Digitaalisten arkistojen tietosuojakysymyksiä – Vuokko Joki, Kansallisarkisto
Tulevaisuuden mahdollisuuksia, esim. Time Machine – Tomi Ahoranta, Kansallisarkisto

Lisätietoja: digi.ylojarviseura@gmail.com
Ilmoittautuminen viimeistään 31.10. TÄSTÄ LINKISTÄ.

Kestävän korjaamisen polulla – Korjausklinikan päätöswebinaari
2021-11-25 13:00 - 15:30 | Verkkotapahtuma
LAB-ammattikorkeakoulun ja Suomen Kotiseutuliiton kestävän korjaamisen Korjausklinikka-hanke lähestyy päätöstään. Kestävän korjaamisen polulla -webinaarissa torstaina 25. marraskuuta esitellään hankkeen oppeja, havaintoja ja kokemuksia.
Webinaarissa pyritään tarjoamaan näkökulmia siihen, kuinka vanhaa taloa voi ja kannattaa lähteä korjaamaan kestävästi. Millaista neuvontaa on saatavilla ja mistä löytää osaajia avuksi korjaamiseen? Entä miten yhteisöt hoitavat rakennuksiaan ja mitä palveluita tarjoavat korjausrakentamiskeskukset?
Webinaarissa julkaistaan samalla hankkeen verkkojulkaisu Kestävän korjaamisen polulla, jossa avataan hankkeen teemoja ja kestävää korjaamista eri näkökulmista.
Webinaari on maksuton ja avoin kaikille kiinnostuneille, eikä vaadi ilmoittautumista. Tilaisuus toteutetaan Zoom-alustalla. Tapahtuma tallennetaan ja se on katsottavissa kahden viikon ajan.
Osallistu verkkotapahtumaan tästä linkistä: https://lut.zoom.us/j/62375997917

Ohjelma

Tervetuloa / Mervi Koistinen, LAB-ammattikorkeakoulu
Korjausklinikan tavoitteita, toimintaa ja yhteistyötä / Minna Hietanen, LAB-ammattikorkeakoulu
Päijät-Hämeen rakennusperintö ja sen kestävä korjaaminen / Eeva Aarrevaara, LAB-ammattikorkeakoulu
Seurantalot ja vapaaehtoistyön merkitys rakennusperinnön hoidossa / Riitta Vanhatalo, Suomen Kotiseutuliitto

Tauko

Kestävä korjausrakentamisen neuvonta ja ohjeistus / Jonina Vaahtolammi, Suomen Kotiseutuliitto
Kestävän korjaushankkeen kulku ja valmistelu / Raine Vihelmaa, LAB-ammattikorkeakoulu
Korjauskeskukset ja Päijät-Hämeeseen sopiva keskuksen malli sekä osaajarekisterit / Minna Hietanen, LAB-ammattikorkeakoulu
Kysymyksiä ja kommentteja

Tilaisuus päättyy klo 15.30 mennessä

Mestarit & kisällit etäaamukahvit
2021-12-02 08:00 - 17:00
Mestarit & kisällit -toiminnan etäaamukahveilla keskustellaan, verkostoidutaan ja kuullaan eMuseopalvelun mahdollisuuksista. Autamme myös toiminnan käynnistelyssä. Tuokio on tarkoitettu kaikille ylisukupolvisesta kotiseutu- ja kulttuuriperintötyöstä kiinnostuneille.
Aamukahvitilaisuus järjestetään etänä Teamsissa to1 3.1. klo 9-10. Ilmoittaudu mukaan ja saat osallistumislinkin: riina.koivisto@kotiseutuliitto.fi tai tule mukaan suoraan tällä linkillä:
Liity kokoukseen napsauttamalla tästä
Tervetuloa!

Mestarit & kisällit - etäaamukahvit
2021-12-03 09:00 - 10:00
Mestarit & kisällit -toiminnan etäaamukahveilla keskustellaan, verkostoidutaan ja jaetaan toimintavinkkejä. Autamme myös toiminnan käynnistelyssä. Keskustelutuokio on tarkoitettu kaikille ylisukupolvisesta kotiseutu- ja kulttuuriperintötyöstä kiinnostuneille.
Aamukahvitilaisuus järjestetään etänä Teamsissa pe 3.12. klo 9-10. Ilmoittaudu mukaan ja saat osallistumislinkin: riina.koivisto@kotiseutuliitto.fi tai tule mukaan suoraan tällä linkillä:
Liity kokoukseen napsauttamalla tästä
Tervetuloa!

Kulttuuriperintöbarometrin tulokset julkistetaan 13. joulukuuta
2021-12-13 13:00 - 15:00
Museoviraston, opetus- ja kulttuuriministeriön ja ympäristöministeriön tilaaman Kulttuuriperintöbarometrin tulokset julkistetaan 13. joulukuuta kello 13 alkavassa tilaisuudessa.
Barometri kokoaa yhteen suomalaisten näkemyksiä kulttuuriperinnöstä ja kulttuuriympäristöstä – toista kertaa toteutetussa barometrissa kysyttiin nyt myös siitä, mitä on tulevaisuuden kulttuuriperintö. Tilaisuudessa kuullaan myös tuoreet kuulumiset valmisteilla olevasta Suomen ensimmäisestä kulttuuriperintöstrategiasta.
Barometri nostaa esille esimerkiksi kulttuuriperinnön yhteiskunnallisen ja taloudellisen merkityksen, osallisuuden ja vastuut, kulttuuriperintöön panostamisen tapoja sekä kulttuuriperinnön ja -ympäristön käsitteitä, tärkeyttä sekä säilyttämisen merkitystä. Tulevaisuuden kulttuuriperinnön lisäksi huomiota kohdistettiin osallisuuden, kulttuurimatkailun ja kestävän kehityksen kysymyksiin.
Kulttuuriperintöbarometri toimii myös suunnannäyttäjänä käynnissä olevalle kulttuuriperintöstrategiatyölle. Hallitusohjelmasta ponnistava strategiatyö tähtää valtioneuvoston periaatepäätökseen, jossa kulttuuriperintö on voimavara kestävälle tulevaisuudelle ja hyvälle elämälle. Strategiatyötä tehdään opetus- ja kulttuuriministeriön johdolla. Museovirasto on aktiivisesti mukana.
Kulttuuriperintöbarometri on säännöllisin väliajoin toteutettava kansalaiskysely, jossa selvitetään suomalaisten näkemyksiä kulttuuriperinnöstä ja kulttuuriympäristöstä. Toista kertaa toteutettu kysely kertoo arvostuksista ja niiden muutossuunnista.

Mestarit & kisällit -verkoston etäaamukahvit
2022-01-13 09:00 - 10:00
Tervetuloa Mestarit & kisällit -toiminnan etäaamukahveille 13.1. klo 9–10. Tilaisuus on avoin kaikille monisukupolvisesta kotiseutu- ja kulttuuriperintötyöstä kiinnostuneille.
Aamukahveilla verkostoidutaansekä tarkastellaan uuden vuoden tuomaa maailmantilannetta ja ryhmien toimintaedellytyksiä. Lisäksi kuullaan eMuseon mahdollisuuksista.
Tervetuloa mukaan jakamaan kuulumisia omasta M&K-toiminnastanne, verkostoitumaan tai muuten vain viettämään aamuhetkeä Mestarit & kisällit -hengessä!
Suora linkki Teams-tapaamiseen:
Liity kokoukseen napsauttamalla tästä
Lisätietoa: riina.koivisto@kotiseutuliitto.fi
Tapaamisiin!

Kulttuuriympäristöpäivien Kestävä perintö 2022 -vuositeeman avaustilaisuus
2022-02-09 13:00 - 15:00 | Verkkotapahtuma
Euroopan kulttuuriympäristöpäivien vuoden 2022 teema Kestävä perintö kutsuu tekoihin kestävän kulttuuriperinnön ja huomisen puolesta. Vuoden 2022 tapahtumissa ja kampanjoissa korjataan vanhaa, hoidetaan ympäristöä ja tuetaan paikallista toimintaa.
Lämpimästi tervetuloa Euroopan kulttuuriympäristöpäivien Kestävä perintö 2022-vuositeeman avaustilaisuuteen 9. helmikuuta! Verkkotilaisuudessa teemavuoden avaa ympäristö- ja ilmastoministeri Emma Kari ja European Heritage Days -ohjelman tervehdyksen tuo ohjelmajohtaja Asya Salnikova Euroopan neuvostosta. Taiteen edistämiskeskuksen Antti Huntus avaa kestävän kulttuuriperinnön teemoja. Lisäksi pääsemme nauttimaan vastikään Unescon elävän perinnön luetteloon valitusta kaustislaisesta viulunsoitosta kansanmusiikkiyhtye Tallareiden mukana. Innostavan tavan tuoda esille kestävää perintöä kansallispukuhiihdon muodossa esittelee meille Kalevalaisten Naisten Liitto.
Tapahtumassa kerrotaan myös kuinka omia tapahtumia voi ilmoittaa mukaan Euroopan kulttuuriympäristöpäivien ohjelmaan vuodelle 2022 ja annetaan muita käytännön vinkkejä.
Ilmoittaudu mukaan avaustilaisuuteen tästä linkistä: https://www.lyyti.in/KestavaPerinto2022
Osallistumislinkki lähetetään ilmoittautuneille sähköpostitse ennen tapahtumaa.

Ohjelmassa:
Klo 13.00 Tilaisuus alkaa
Avaussanat, Ympäristö- ja ilmastoministeri Emma Kari, ympäristöministeriö
Euroopan neuvoston tervehdys, ohjelmajohtaja Asya Salnikova, European Heritage Days, Council of Europe
Kestävä kulttuuriperintö, erityisasiantuntija Antti Huntus, Taiteen edistämiskeskus
Kestävä perintö kansanmusiikissa, Kansanmusiikkiyhtye Tallari
Kestävä perintö ja kansallispukuhiihto, Kalevalaisten Naisten Liitto
Klo 14.15 Omatoiminen kahvitauko
Klo 14.30 Käytännön vinkkejä Euroopan kulttuuriympäristöpäivien tapahtuman järjestämiseen, Hanna Hämäläinen, ympäristöministeriö ja Jonina Vaahtolammi, Suomen Kotiseutuliitto
Klo 15.00 Tilaisuus päättyy
Lämpimästi tervetuloa kaikki teemasta ja kulttuuriympäristötapahtumien järjestämisestä kiinnostuneet!

Miten teen oman mobiilioppaan -etäkoulutus
2022-02-15 16:30 - 19:30 | Verkkotapahtuma
eMuseo-palvelun avulla paikallismuseoille, kotiseutukohteille ja kävelyreiteille voi tehdä helposti omia mobiilioppaita. Kotiseutuliitto kannustaa jäsenyhdistyksiään, paikallismuseoita ja muita toimijoita liittämään omia kohteitaan ja aineistojaan palveluun. eMuseoon sopivat museoreittien lisäksi mainiosti myös kävelyreitit, luontopolut ja historialliset kohteet.
Miten teen oman mobiilioppaan -koulutuksessa osallistujat oppivat eMuseo-mobiilioppaan tekemisen perusteet. Osallistujat saavat tunnukset harjoitteluympäristöön, jossa voivat omatoimisesti harjoitella oppaan luontia. Koulutuksen päätteeksi on mahdollista esittää kouluttajalle kysymyksiä.
Koulutus sopii jo eMuseota käyttäneille sekä myös palvelun käyttöönottoa harkitseville. Koulutus on ilmainen, sitä rahoittaa opetus- ja kulttuuriministeriö.
Koulutus järjestetään etäyhteydellä Microsoft Teamsissa tiistaina 15.2. klo 16:30 – 19:30, jota ennen osallistujille lähetetään osallistumislinkki ja tarkempia tietoja.
Koulutus on täynnä ja ilmoittautuminen on päättynyt.
Koulutuksesta vastaa mobiiliopaspalvelua ylläpitävä Momeo Oy ja sen sisältö vastaa vuonna 2021 järjestettyjä koulutuksia. Myöhemmin vuonna 2022 tullaan toteuttamaan myös lähikoulutuksia eri puolilla Suomea sekä jatkokoulutusta palvelua jo käyttäneille.
Suosittelemme tutustumaan etukäteen valmiisiin mobiilioppaisiin ja miettimään omaa mobiiliopasta. Osoitteessa www.emuseo.fi voit tarkastella valmiita oppaita ja reittejä.
eMuseoita ylläpitäville toimijoille on myös Facebook-ryhmä: www.facebook.com/groups/emuseo
Palvelun hinta ja tilaaminen
eMuseon vuosimaksu sisältää ylläpidon, tuen ja kehityksen. Hinnat voit tarkistaa täältä: https://kotiseutuliitto.fi/tietopankki/emuseo/
Kotiseutuliiton jäsenyydestä ja liittymisestä voi lukea lisää osoitteessa https://kotiseutuliitto.fi/jarjesto/liity-jaseneksi
Lisätietoja eMuseosta ja palvelun tilaukset osoitteessa https://kotiseutuliitto.fi/tietopankki/emuseo
Taustaa
Kulttuuriperintöä voi esitellä yleisölle myös mobiilisti! Suomen Kotiseutuliiton tarjoama eMuseo on mobiiliopas, joka sopii erinomaiseksi esittelyalustaksi kulttuurikohteelle, olipa se sitten paikallismuseo tai kulttuuripolku. Mobiilioppaan avulla kulttuurikohde tai museo tai kohde on aina avoinna ja koettavissa. Palvelun myötä osoitteeseen www.emuseo.fi syntyy kohteiden mobiilioppaista koostuva moderni ja interaktiivinen sivusto, jossa kuka tahansa voi vierailla kotoa käsin ja milloin tahansa. Mobiiliopas toimii kaikilla älypuhelimilla, tableteilla ja tietokoneilla ilman erillisen sovelluksen lataamista.
Yhdistykset ja museot voivat helposti tehdä itse mobiilioppaita museostaan tai kulttuurikohteestaan. Oppaisiin voi liittää tekstiä, kuvia, ääntä ja videoita. Oppaiden tekemiseen on tarjolla myös koulutusta!

Mestarit & kisällit etäkahvit
2022-02-17 15:00 - 16:00
Tervetuloa Mestarit & kisällit -toiminnan etäkahveille to 17.2. klo 15–16. Etäkahveilla verkostoidutaan, vaihdetaan kuulumisia sekä vietetään yhteistä kahvihetkeä Mestarit & kisällit -hengessä. Kahvitteluhetki on avoin kaikille monisukupolvisesta kotiseutu- ja kulttuuriperintötyöstä kiinnostuneille.
Tällä kertaa etäkahveilla verkostoidutaan sekä jaetaan tietoa Mestarit & kisällit -ryhmän toiminnan dokumentoinnista sekä annetaan vinkkejä toiminnasta viestimiseen. Aikaa on varattu myös kuulumisten vaihtamiseen.
Seuraavat etäkahvit järjestetään ke 23.3. klo 9–10.
Suora linkki 17.2. klo 15 Teams-tapaamiseen:
Liity kokoukseen napsauttamalla tästä
Lisätietoa: koordinaattori Riina Koivisto, riina.koivisto@kotiseutuliitto.fi

Mestarit & kisällit -koulutus: kohtaaminen ja innostaminen
2022-03-01 17:00 - 19:00
Kuinka kohdata nuoret? Miten innostaa ja sitouttaa nuoria toimintaan? Mitä mahdollisuuksia tuo digitaalisuus? Entä miten kulttuuriperinnöstä tehdään koukuttavaa? Tule kuuntelemaan asiantuntijoiden vinkkejä ylisukupolviseen kohtaamiseen ja kulttuuriperinnön houkuttelevuuden lisäämiseen.
Mestarit & kisällit -koulutus järjestetään etänä ja se on tarkoitettu kaikille Mestarit & kisällit -verkostossa mukana oleville, jokaiselle ylisukupolvista kotiseutu- ja kulttuuriperintötyötä tekevälle, sitä suunnittelevalle tai aiheesta kiinnostuneelle.
Ohjelma ti 1.3. klo 17-19:
Riina Koivisto: Mitä on Mestarit & kisällit -toiminta?
Daniela Orädd: Kokemuksia ja vinkkejä ylisukupolviseen toimintaan.
Andreas Koivisto: Koukuttava kotiseututyö
Minna Ilva: Digitalisoituva kulttuurimme ja itseilmaisun mahdollisuudet

Tilaisuuden alussa Kotiseutuliiton hankekoordinaattori Riina Koivisto kertoo lyhyesti Mestarit & kisällit -hankkeesta. Vapaaehtoistoiminnan koordinaattori, yhteisöpedagogi (AMK) Daniela Orädd Kinaporin palvelukeskuksesta kertoo, kuinka nuoret saadaan innostumaan ja sitoutumaan yhteiseen toimintaan. Vantaan kaupunginmuseon arkeologi ja Vantaa-Seuran puheenjohtaja kertoo omassa puheenvuorossaan, kuinka kulttuuriperintöä ja menneisyyttä voidaan esitellä lapsille ja nuorille kiinnostavalla tavalla. Päätöspuheenvuorossa toiminnanjohtaja Minna Ilva Verkestä tulee kertomaan digitaalisuuden mahdollisuuksista nuorisotyössä.
****
Koulutus on osa Kotiseutuliiton ylisukupolvista Mestarit & kisällit -toimintaa. Se on kaikille osallistujille ilmainen. Koulutus järjestetään etäyhteydellä Teamsissa. Osallistumislinkki:
Liity kokoukseen napsauttamalla tästä
Lisätiedot: hankekoordinaattori Riina Koivisto, riina.koivisto@kotiseutuliitto.fi

Kanta-Hämeen maakunnallinen kokous
2022-03-03 15:30 - 18:00 | Verkkotapahtuma
Kanta-Hämeen kotiseututoimijoiden maakunnallinen kokous ja ajankohtaiskeskustelu
Kotiseutuliitto kutsuu Kanta-Hämeen jäsenensä maakunnalliseen kokoukseen. Kokous järjestetään tuttuun tapaan Kotiseutuliiton ja Hämeen liiton yhteistyönä, tällä kertaa etätilaisuutena. Tervetuloa mukaan vaikka useammankin osallistujan voimin!
Linkki ilmoittautumislomakkeelle: https://bit.ly/Maakunnat2022
Paikka: Etätilaisuus, Microsoft Teams
(Liittymislinkki lähetetään ilmoittautuneille)
Aika: Torstai, 3.3.2022 klo 15.30–18

Ohjelma

Maakunnan liiton tervehdys ja ajankohtaista
Kotiseutuliiton ajankohtaiset asiat
Perinnetaitoja, kiertotaloutta ja energiapihiyttä – keskustelua kestävästä kotiseututyöstä
Maakunnan ehdokkaan valitseminen ehdolle Kotiseutuliiton valtuustoon
Jäsenyhteisöjen kuulumisia, keskustelua

Valtuuston lopullinen valinta tehdään Kotiseutuliiton vuosikokouksessa 10.9.2022 Rovaniemellä. Valintaa varten tiedoksi: Kotiseutuliiton suositus on, että valtuutettu istuisi vähintään kaksi kautta ja enintään kolme. Näin saadaan sekä jatkuvuutta että muutosta. Liiton säännöissä tätä ei kuitenkaan määritellä.
Ilmoittauduthan etukäteen osoitteessa: https://bit.ly/Maakunnat2022
Kokouksen liittymislinkki ja tarkempi ohjeistus lähetetään sähköpostitse viimeisenä tilaisuutta edeltävänä arkipäivänä, joten ilmoittauduthan sitä ennen.
Lisätietoja ilmoittautumisesta ja kokoukseen liittymisestä: järjestöpäällikkö Marika Punamäki, marika.punamaki@kotiseutuliitto.fi, p. 045 150 9109.
Lämpimästi tervetuloa!

eMuseo-palvelun tukiklinikka
2022-03-15 15:00 - 16:00
eMuseo-palvelun avulla paikallismuseoille, kotiseutukohteille ja kävelyreiteille voi tehdä helposti omia mobiilioppaita. Kotiseutuliitto kannustaa jäsenyhdistyksiään, paikallismuseoita ja muita toimijoita liittämään omia kohteitaan ja aineistojaan palveluun. eMuseoon sopivat museoreittien lisäksi mainiosti myös kävelyreitit, luontopolut ja historialliset kohteet.
Kaipaatko apua ja tukea oman mobiilioppaan tekemiseen? Haluaisitko vinkkejä eMuseo-palvelun teknisten ominaisuuksien käyttöön? Tule mukaan etänä järjestettävälle tukiklinikalle, jossa koordinaattori Jonina Vaahtolammi Kotiseutuliitosta ja palvelun kehittäjän Momeo Oy:n edustajat neuvovat käyttäjiä.
Ilmainen tukiklinikka järjestetään etäyhteydellä Microsoft Teamsissa tiistaina 15.3. klo 15 – 16. Klinikka on suunnattu eMuseo-palvelun tilaajille. Tukiklinikoita järjestetään lisää myöhemmin vuoden 2022 aikana, käyttäjien toiveiden mukaan.
Liity mukaan klinikalle tästä linkistä: Liity kokoukseen napsauttamalla tästä
Muistathan myös eMuseoita ylläpitäville toimijoille suunnatun Facebook-ryhmän, jossa voit kysyä apua ja neuvoa mobiilioppaiden tekemiseen: www.facebook.com/groups/emuseo
Taustaa
Kulttuuriperintöä voi esitellä yleisölle myös mobiilisti! Suomen Kotiseutuliiton tarjoama eMuseo on mobiiliopas, joka sopii erinomaiseksi esittelyalustaksi kulttuurikohteelle, olipa se sitten paikallismuseo tai kulttuuripolku. Mobiilioppaan avulla kulttuurikohde tai museo tai kohde on aina avoinna ja koettavissa. Palvelun myötä osoitteeseen www.emuseo.fi syntyy kohteiden mobiilioppaista koostuva moderni ja interaktiivinen sivusto, jossa kuka tahansa voi vierailla kotoa käsin ja milloin tahansa. Mobiiliopas toimii kaikilla älypuhelimilla, tableteilla ja tietokoneilla ilman erillisen sovelluksen lataamista.
Yhdistykset ja museot voivat helposti tehdä itse mobiilioppaita museostaan tai kulttuurikohteestaan. Oppaisiin voi liittää tekstiä, kuvia, ääntä ja videoita. Oppaiden tekemiseen on tarjolla myös koulutusta!
Lisätietoja eMuseosta, hinnastosta sekä palvelun tilaukset osoitteessa: https://kotiseutuliitto.fi/tietopankki/emuseo

Pohjanmaan maakunnallinen kokous
2022-03-16 15:30 - 18:00 | Verkkotapahtuma
Pohjanmaan kotiseututoimijoiden maakunnallinen kokous ja ajankohtaiskeskustelu
Kotiseutuliitto kutsuu Pohjanmaan jäsenensä maakunnalliseen kokoukseen. Kokous järjestetään tuttuun tapaan Kotiseutuliiton ja Pohjanmaan liiton yhteistyönä. Tervetuloa mukaan vaikka useammankin osallistujan voimin!
Linkki ilmoittautumislomakkeelle: https://bit.ly/Maakunnat2022
Paikka: Etätilaisuus, Microsoft Teams
(Liittymislinkki lähetetään ilmoittautuneille)
Aika: Keskiviikko, 16.3.2022 klo 15.30–18

Ohjelma

Maakunnan liiton tervehdys ja ajankohtaista
Kotiseutuliiton ajankohtaiset asiat
Perinnetaitoja, kiertotaloutta ja energiapihiyttä – keskustelua kestävästä kotiseututyöstä
Maakunnan ehdokkaan valitseminen ehdolle Kotiseutuliiton valtuustoon
Jäsenyhteisöjen kuulumisia, keskustelua

Valtuuston lopullinen valinta tehdään Kotiseutuliiton vuosikokouksessa 10.9.2022 Rovaniemellä. Valintaa varten tiedoksi: Kotiseutuliiton suositus on, että valtuutettu istuisi vähintään kaksi kautta ja enintään kolme. Näin saadaan sekä jatkuvuutta että muutosta. Liiton säännöissä tätä ei kuitenkaan määritellä.
Ilmoittauduthan etukäteen osoitteessa: https://bit.ly/Maakunnat2022
Kokouksen liittymislinkki ja tarkempi ohjeistus lähetetään sähköpostitse viimeisenä tilaisuutta edeltävänä arkipäivänä, joten ilmoittauduthan sitä ennen.
Lisätietoja ilmoittautumisesta ja kokoukseen liittymisestä: järjestöpäällikkö Marika Punamäki, marika.punamaki@kotiseutuliitto.fi, p. 045 150 9109.
Lämpimästi tervetuloa!
